Fem mænd i alderen 17 til 24 år er mandag blevet varetægtsfængslet, efter de søndag overfaldt og bankede et vidne i Tårs. Gerningsmændene er sigtet i henhold til straffelovens § 123 omkring trusler af vidner, hvor strafferammen er op til otte års fængsel. Loven blev lavet, da rockerne for nogle år tilbage begyndte at presse og overfalde vidner. - Det kommer ikke bag på mig, at de alle fem er blevet fængslet. Jeg synes dog, det er lang tid, da de fleste af dem har job og ikke er tidligere straffet, siger forsvarer for tre af de sigtede Svend Ravn til TV2/Nord.

Referat:
De fem mænd, som søndag overfaldt og bankede et vidne i Tårs, er mandag blevet varetægtsfængslet i fire uger